Θέμα: Modern Greek Language (Secondary School)
Ερώτηση: «Γιατί επιστρέφω πάντα στην Ελλάδα;» Ένας από τους λόγους που επιστρέφω τόσο συχνά στην Ελλάδα είναι γιατί πολύ απλά αγαπώ την ομορφιά της. Υπάρχει κάτι τόσο απόλυτα διαχρονικό σε αυτή, ώστε μου κόβεται η ανάσα κάθε φορά που ρίχνω την πρώτη κλεφτή ματιά από το παράθυρο του αεροπλάνου. Για μένα η Ελλάδα αγγίζει το ιδανικό της αισθητικής τελειότητας. Το θαλασσινό τοπίο και η ηπειρωτική χώρα είναι λουσμένα σε ένα μοναδικό φως, το οποίο δεν έχω ποτέ δει σε κανένα άλλο σημείο του κόσμου. Μερικές φορές εύχομαι να μπορούσα να μεταφέρω αυτή την ακτινοβολία ζωγραφίζοντάς την. Εγώ, όμως, αυτόν τον ρόλο των χρωμάτων τον αναθέτω στις λέξεις ή, ακόμα καλύτερα, φέρνω μαζί μου ανθρώπους εδώ, να δουν μόνοι τους και να καταλάβουν. […] Δεν βρίσκω ούτε μια στιγμή πλήξης εδώ. Μου φαίνεται πως υπάρχει μια συνεχής πάλη και σύγκρουση, με την απειλή των σεισμών και τη σκληρή καθημερινότητα να κάνουν τον τόπο εξαιρετικά δύσκολο, για να επιβιώσει κανείς. Για τους περισσότερους ανθρώπους υπάρχουν καθημερινές μάχες με τη γραφειοκρατία, οικονομικά προβλήματα, βία και επιθετικότητα, απεργίες και ανασφάλεια. Μέρα με τη μέρα, η ζωή στην Ελλάδα γίνεται ολοένα και πιο δύσκολη. Παρά το γεγονός αυτό, οι άνθρωποι εδώ διαθέτουν απίστευτες αντιστάσεις. Κάθε φορά που παρατηρώ τους Έλληνες φίλους μου να πίνουν τον καφέ τους, μπορώ να διακρίνω ότι έχουν περάσει σε μια εντελώς νέα «κατάσταση». Είναι ικανοί να απολαμβάνουν τη ζωή σ' ένα διαφορετικό επίπεδο, ξεχνώντας όλες τις δυσκολίες της. Το θαυμάζω αυτό. Διακρίνω τις αντοχές τους και την εσωτερική τους δύναμη. Η ιστορία διδάσκει ότι, παρά τις κρίσεις – οι οποίες φαίνεται να μαστίζουν τη χώρα εκατοντάδες χρόνια – οι Έλληνες βρίσκουν τρόπο να επιβιώνουν. Κι αυτό από μόνο του είναι μια πηγή έμπνευσης. https://www.athensvoice.gr/culture/book/678754_viktoria-hislop-i-ellada-moy-empneei-afosiosi Διασκευή για τις ανάγκες των εξετάσεων. Χαρακτήρισε την παρακάτω πρόταση ως σωστή ή λανθασμένη, χρησιμοποιώντας αποκλειστικά πληροφορίες από το κείμενο: Το φως και την ομορφιά της Ελλάδας δεν μπορεί κάποιος να τα καταλάβει, αν δεν έχει ταξιδέψει σε άλλες χώρες.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0